Ciclistul italian Jonathan Milan (Lidl - Trek) a câştigat miercuri, la sprint, etapa a 11-a a Turului Italiei, care a avut loc pe distanţa de 207 km, între localităţile Foiano di Val Fortore şi Francavilla al Mare, potrivit Agerpres.
Milan a fost cronometrat în 4:23:18, fiind urmat de belgianul Tim Mrlier (Soudal - Quick Step) şi de australianul Kaden Groves (Alpecin - Deceunick), ambii cu acelaşi timp cu al învingătorului.
În clasamentul general, lider se menţine slovenul Tadej Pogacar (UAE Team Emirates), cu timpul total de 41:09:26, urmat de columbianul Daniel Martinez (BORA - hansgrohe, +2:40) şi de britanicul Geraint Thomas (INEOS Grenadiers, +2:56).
Joi, etapa a 12-a va avea loc pe distanţa de 193 km, între localităţile Martinsicuro şi Fano.